text: Færre tandklinikker i Sønderborg
  11 august 2010 kl. 15.22
  Sønderborg Kommune lægger 12 kommunale tandplejeklinikker sammen til tre.
  Beslutningen blev truffet i social- og sundhedsudvalget i går.
  Klinikkerne i Nordborg og Gråsten bevares og udbygges, og at der bygges en ny klinik ved sundhedscentret i Sønderborg.
   
  - Ved at samle ressourcerne sikrer vi større kvalitet i behandlingen og større faglighed i arbejdet. Samtidig er det lettere at rekruttere tandlæger til større enheder med en højere grad af fagligt miljø, siger udvalgsformand Jørgen Jørgensen (SF).
   
  Klinikkerne får også mulighed for længere åbningstid.
  De ansatte skal nu lave en flytte- og tidsplan. Planen skal ikke give fyringer.
  